sagorsarker/bangla-wikipedia huggingface dataset:
নবীনগর পশ্চিম ইউনিয়ন

নবীনগর পশ্চিম বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
নবীনগর পশ্চিম ইউনিয়নের আয়তন ২,৫৭৭ একর (১০.৪৩ বর্গ কিলোমিটার)।
২০১১ সালের আদমশুমারি অনুযায়ী নবীনগর পশ্চিম ইউনিয়নের মোট জনসংখ্যা ১৮,৩৭৪ জন। এর মধ্যে পুরুষ ৮,৮১৯ জন এবং মহিলা ৯,৫৫৫ জন। মোট পরিবার ৩,৩৬৮টি। জনসংখ্যার ঘনত্ব প্রতি বর্গ কিলোমিটারে প্রায় ১,৭৬২ জন।
নবীনগর উপজেলার পশ্চিমাংশে নবীনগর পশ্চিম ইউনিয়নের অবস্থান। এ ইউনিয়নের দক্ষিণ-পশ্চিমে শ্যামগ্রাম ইউনিয়ন; দক্ষিণে শ্রীরামপুর ইউনিয়ন ও নবীনগর পৌরসভা; পূর্বে নবীনগর পৌরসভা; উত্তরে তিতাস নদী, কৃষ্ণনগর ইউনিয়ন ও বীরগাঁও ইউনিয়ন এবং পশ্চিমে মেঘনা নদী, নরসিংদী জেলার রায়পুরা উপজেলার চানপুর ইউনিয়ন, পাড়াতলী ইউনিয়ন, বাঁশগাড়ী ইউনিয়ন ও মির্জারচর ইউনিয়ন অবস্থিত।
নবীনগর পশ্চিম ইউনিয়ন নবীনগর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
২০১১ সালের আদমশুমারি অনুযায়ী নবীনগর পশ্চিম ইউনিয়নের সাক্ষরতার হার ৩১.৩%।
প্রাথমিক বিদ্যালয় রয়েছে মোট ৯টি,
মাধ্যমিক বিদ্যালয় রয়েছে ২টি
১/ নবীপুর সাতাগাঁ আদর্শ উচ্চ বিদ্যালয়
২/ লাপাং উচ্চ বিদ্যালয়
মাদ্রাসা রয়েছে ২টি
১/ নবীপুর মদিনাতুল উলুম সিরাজিয়া ইসামিয়া মাদ্রাসা ও এতিমখানা
২/ ফতেহপুর মাদ্রাসা
মহিলা মাদ্রাসা রয়েছে ৩টি
১/ নবীপুর আয়েশা সিদ্দিকা (রাঃ) মহিলা মাদ্রাসা
২/লাপাং মহিলা মাদ্রসা
৩/ চিত্রি মহিলা মাদ্রাসা (দক্ষিণ চিত্রি)
নবীনগর পশ্চিম ইউনিয়ন নবীনগর সদরের সাথে পাকা রাস্তা ও নদী পথে যাতায়াত করতে হয়, নবীপুর ও লাপাং এবং দড়িলাপাং গ্রাম থেকে নবীনগর যেতে পাকা রাস্তার মাধ্যমে অটো রিক্সার মাধ্যমে যাওয়া যায়, চিত্রি ও চরলাপাং গ্রামকে নৌপথ পারি দিয়ে যেতে হয়,ফতেহপুর ও নরসিংপুর কে সাকো পার হয়ে নবীনগরের সাথে তারা তারি যাতায়াত করতে পারে,
নবীনগর পশ্চিম ইউনিয়নের পাশ দিয়ে বয়ে গেছে তিতাস ও মেঘনা নদী,নবীপুর ও চিত্রির মধ্যে দিয়ে বয়ে গেছে তিতাস নদী,চিত্রি গ্রামের পশ্চিম পাশ দিয়ে বয়ে গেছে মেঘনা নদী,চরলাপাং গ্রামের চার পাশ দিয়ে মেঘন নদী ও মেঘনা নদীর শাখা বয়ে গেছে,
নবীনগর পশ্চিম ইউনিয়নের মধ্যে ঐতিয্য বাহি বাজার রয়েছে তার মধ্যে নবীপুর বাজার, চিত্রি বাজার, চরলাপাং বাজার নরসিংপুর বাজার ফতেহপুর বাজার, তার মধ্যে বর্তমানে নবীপুর বাজার হুব জনপ্রিয় যেখানে প্রতি দিন বাজার বসে ,নবীপুর বাজারের সাথে নবীনগরের যোগাযোগ ব্যবস্তা হুব ভালো হওয়াতে নবীনগর পশ্চিম ইউনিয়নের মানুষ তাদের নিত্য প্রয়োজনীয় জিনিস পেতে পারে, নবীপুর বাজারে রয়েছে একটি প্রাইভেট হসপিটাল, একটি সরকারি ইউনিয়ন স্বাস্থ ও পরিবার কল্যাণ পরিষদ ,ব্যাংকিং সেবা,আর অন্যান্য প্রয়োজনীয় জিনিস রয়েছ।
বাংলার বধূ

বাংলার বধূ ১৯৯৩ সালে মুক্তিপ্রাপ্ত এজে মিন্টু পরিচালিত একটি বাংলাদেশী চলচ্চিত্র। এই চলচ্চিত্রে মূল ভূমিকায় আলমগীর ও শাবানা অভিনয় করেন। এই চলচ্চিত্র পরিচালনা করে এজে মিন্টু সেরা পরিচালকের জন্য বাংলাদেশ জাতীয় চলচ্চিত্র পুরস্কার লাভ করেন।
একটি সদ্য বিবাহিত মহিলা তার শ্বশুর বাড়ির সদস্যদের সাথে সুপরিচিতি হতে সংগ্রাম করে ও পরে পরিবারের চোখের মণি হয়ে ওঠে।
এই চলচ্চিত্রের জন্য গান লিখেন হাসান ফকরি ও মনিরুজ্জামান মনির। গানগুলিতে কণ্ঠ দেন খুরশিদ আলম, অ্যান্ড্রু কিশোর ও রুনা লায়লা।
সন্ত্রাসবিরোধী আইন, ২০০৯

সন্ত্রাসবিরোধী আইন, ২০০৯ একটি বাংলাদেশি আইন যা সন্ত্রাসী কার্য প্রতিরোধ এবং কার্যকর শাস্তির বিধানসহ আনুষঙ্গিক বিষয়াদি সম্পর্কে সন্ত্রাসবাদকে সুনির্দিষ্টভাবে লক্ষ্য করার জন্য তৈরি করা হয়েছে।
আইনটি ২০০৯ সালে বাংলাদেশ আওয়ামী লীগের নেতৃত্বাধীন মহাজোট সরকার প্রণয়ন করেছিল। আইনটি ২০০৮ সালের ১১ জুন থেকে কার্যকর করা হয়েছিল। আইনটি সন্ত্রাস ও জঙ্গিবাদে অর্থায়ন প্রতিরোধে তৈরি করা হয়েছিল। আইনটি ২০১১ ও ২০১৩ সালে সংশোধন করা হয়েছিল। সংশোধনী আইনের অধীনে সর্বোচ্চ শাস্তি মৃত্যুদন্ড করা হয়।
মানবাধিকার সংগঠন অধিকার, সরকারকে আইনটিকে বিরোধী ব্যক্তিদের উপর দমন করার জন্য ব্যবহার হচ্ছে এই অভিযোগে বাতিল করার আহ্বান জানিয়েছে। এই আইনের অধীনে মামলাগুলির বিচার শুরু হওয়ার জন্য সরকারের অনুমোদনের প্রয়োজন হয়, যা কখনও কখনও বিলম্ব হয়, ফলে কার্যকরভাবে মামলাগুলি আইনি বিড়ম্বনায় ফেলে দেয়।
অধিকার (মানবাধিকার সংগঠন)

অধিকার একটি বাংলাদেশ-ভিত্তিক মানবাধিকার সংস্থা যা ১৯৯৪ সালের অক্টোবরে প্রতিষ্ঠিত হয়েছিল। এটি আন্তর্জাতিক মানবাধিকার ফেডারেশন (এফআইডিএইচ) এর সদস্য । এটি ২০০৩ সাল থেকে একটি বার্ষিক ক্রিয়াকলাপের প্রতিবেদন প্রকাশ করে আসছে, যার মধ্যে আছে বাংলাদেশ–ভারত সীমান্তে হত্যা সংখ্যার বার্ষিক প্রতিবেদন ও গুম হওয়া মানুষের পরিসংখ্যান। অধিকারের উল্লেখযোগ্য কাজ হিউম্যান রাইটস ওয়াচ তাদের ২০১১ সালের বাংলাদেশ বিশ্ব প্রতিবেদনে প্রকাশ করে।
২০১৮ সালের নভেম্বরে, বাংলাদেশ নির্বাচন কমিশন নির্বাচনের পর্যবেক্ষক হিসাবে অধিকারকে বাতিল করে।
১০ জুন ২০১৩ সালে অধিকার মতিঝিল শাপলা চত্তরের অভিযানের বিষয়ে ফ্যাক্ট ফাইন্ডিং রিপোর্ট প্রকাশ করে ছিল। যার দাবি ছিল ৬১ জন মারা গেছেন। তবে ক্ষতিগ্রস্থদের পরিবারের নিরাপত্তাজনিত উদ্বেগের কারণ উল্লেখ করে ক্ষতিগ্রস্থদের নাম প্রতিবেদনে উল্লেখ করতে রাজি হননি।
১৯৭৭ বগুড়া বিদ্রোহ

১৯৭৭ বগুড়া বিদ্রোহ ৩০ সেপ্টেম্বর ১৯৭৭ সালে বগুড়া সেনানিবাসে এই সেনা বিদ্রোহ হয়েছিল।
জিয়াউর রহমান সেনাবাহিনী প্রধান ছিলেন,আততায়ীদের হাতে শেখ মুজিবুর রহমানের হত্যার পরে জিয়াউর রহমান প্রধান সামরিক আইন প্রশাসক হিসাবে দায়িত্ব পালন করেছিলেন। ২১ এপ্রিল ১৯৭৭ সালের রাষ্ট্রপতি আবু সাদাত মোহাম্মদ সায়েম পদত্যাগ করেন এবং জিয়া বাংলাদেশের রাষ্ট্রপতি হন। জুলাই ১৯৭৭ সালে বগুড়া সেনানিবাসে একটি বিদ্রোহ দেখা দেয় ফলে বিদ্রোহী ইউনিটটি ভেঙে ফেলা হয়। বিদ্রোহের পেছনের কারণটি বেতন বৃদ্ধির দাবি ছিল।
লেফটেন্যান্ট কর্নেল জামানের নেতৃত্বে বগুড়া সেনানিবাসে বিদ্রোহ হয়েছিল। বিদ্রোহীরা অফিসারদের হত্যা করেছিল। ২২তম বেঙ্গল রেজিমেন্ট বিদ্রোহ করেছিল। বিদ্রোহ ব্যর্থ হওয়ার পরে কয়েকশ সৈনিককে মৃত্যুদন্ড কার্যকর করা হয়েছিল এবং রাজশাহীর গণকবরে সমাহিত করা হয়েছিল। শেখ মুজিবের অন্যতম ঘাতক সৈয়দ ফারুক রহমান বিদ্রোহের সাথে জড়িত ছিলেন এবং তার পুরাতন ইউনিট তৎকালীন বগুড়ায় ছিল।
ফৌজিয়া কাসুরি

ফৌজিয়া কাসুরি (, জন্ম ৮ সেপ্টেম্বর, ১৯৫২) একজন পাকিস্তানী রাজনীতিবিদ যিনি সম্প্রতি অবধি রাজনীতিবিদ ছিলেন অন্যতম কেন্দ্রীয় ব্যক্তিত্ব পাকিস্তান তেহরিক-ই-ইনসাফ এর। তিনি মার্চ ২০১৮ সালে পাক সরজমিন পার্টি এ যোগ দিয়েছিলেন।
কাসুরি সবেমাত্র মোস্তফা কামালের পাক সরজমিন পার্টিতে (পিএসপি) যোগ দিয়েছেন। কাসুরি পাকিস্তানের একটি রাজনৈতিক দল পাকিস্তান তেহরিক ই ইনসাফের প্রাক্তন সদস্য। পার্টির জন্য তহবিল সংগ্রহ ছাড়াও তিনি ১ বছর ধরে দলের মহিলা শাখার সভাপতি ছিলেন এবং ইউরোপ, মধ্য প্রাচ্য ও মার্কিন যুক্তরাষ্ট্রে দলের মহিলা অধ্যায় তৈরির জন্য দায়বদ্ধ। তিনি দলের ইশতেহার এবং সংবিধান কমিটির সদস্য ছিলেন এবং দলের ভিতরে মহিলা ও যুব শাখার লালনপালনে অগ্রণী ভূমিকা পালন করেছেন।
বর্তমানে [কখন?] তিনি দারিদ্র্য বিমোচন উদ্যোগের সাথে মহিলা উন্নয়ন বিষয়ক উপদেষ্টা কাউন্সিলের সভাপতিত্ব করছেন। তিনি শওকত খানুম মেমোরিয়াল ক্যান্সার হাসপাতাল ও গবেষণা কেন্দ্রের দীর্ঘদিনের স্বেচ্ছাসেবক, যিনি দাতব্য প্রতিষ্ঠানের জন্য আন্তর্জাতিক তহবিল সংগ্রহের সাথে জড়িত। ইমরান খান ফাউন্ডেশনের তহবিল সংগ্রহের ক্ষেত্রেও কাসুরির একটি দীর্ঘ ট্র্যাক রেকর্ড রয়েছে। এসওএস এবং লেটন রহমতউল্লাহ বেনিভ্যালেন্ট ট্রাস্টের মতো অনেক সামাজিক কারণের সাথে যুক্ত থাকার পরে, তিনি পাকিস্তানের আই-কেয়ার ফাউন্ডেশনের বোর্ডেও রয়েছেন এবং ওয়াজিরিস্তানের অভ্যন্তরীণ বাস্তুচ্যুত ব্যক্তিদের সঙ্গে ত্রাণ কাজ করার শীর্ষস্থানীয় ব্যক্তিত্ব ছিলেন।
ফৌজিয়া কাসুরি পাকিস্তানের করাচিতে জন্মগ্রহণ করেছিলেন। তিনি করাচি আমেরিকান স্কুল এবং সেন্ট জোসেফ কলেজে পড়াশোনা করেছেন, করাচি বিশ্ববিদ্যালয় থেকে স্নাতক ডিগ্রি অর্জন করেছেন। পরে তিনি উত্তর ক্যারোলিনা বিশ্ববিদ্যালয়ের এমবিএ প্রোগ্রামে যোগ দিয়ে অর্থনীতি এবং পরিসংখ্যান নিয়ে পড়াশোনা করেন।
বিটঘর ইউনিয়ন

বিটঘর বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
বিটঘর ইউনিয়নের আয়তন ৩,৮৯০ একর (১৫.৭৪ বর্গ কিলোমিটার)।
২০১১ সালের আদমশুমারি অনুযায়ী বিটঘর ইউনিয়নের মোট জনসংখ্যা ২৭,১৬১ জন। এর মধ্যে পুরুষ ১২,২৭৭ জন এবং মহিলা ১৪,৮৮৪ জন। মোট পরিবার ৪,৯৭৫টি। জনসংখ্যার ঘনত্ব প্রতি বর্গ কিলোমিটারে প্রায় ১,৭২৫ জন।
জানা যায় বিশিষ্টজনদের বসবাস ও জন্ম হয়েছে বলে ইউনিয়নটি বিটঘর হিসেবে পরিচিত হয়। যেমন, ‘বিশিষ্ট’ শব্দের বানান লিখতে গিয়ে যদি ‘শিষ’ শব্দটি বাদ দেয়া হয় তাহলে উচ্চারণ হয়’বিট’। বিশিষ্ট বানানের ‘বিট’ ও ‘ঘর’ এর সমন্বয়ে বিটঘর নামটি নামকরণ করা হয়।অর্থাৎ ঐতিহাসিকভাবে বিটঘর নামকরণের পূর্ব থেকেই এই এলাকায় বিশিষ্টজনদের বসবাস ছিলো। যার ফলে বিটঘর নামে নামকরণ হয়।
অপর আরেক মতে জানা যায়, এই অঞ্চলে ভিটি ঘর ছিল প্রচুর। এই গ্রামে ভিটি ঘরের বসতি গড়ে ওঠায় নামকরণ করা হয় ‘বিটঘর’। অর্থাৎ ‘ভিটি’ শব্দের পরিবর্তিত রুপ ‘বিট’ এবং ‘ঘর’ এর সমন্বয়ে ‘বিটঘর’ নামের উৎপত্তি।
নবীনগর উপজেলার দক্ষিণ-পূর্বাংশে বিটঘর ইউনিয়নের অবস্থান। এ ইউনিয়নের উত্তরে শিবপুর ইউনিয়ন, পূর্বে কাইতলা উত্তর ইউনিয়ন ও কাইতলা দক্ষিণ ইউনিয়ন, দক্ষিণে কাইতলা দক্ষিণ ইউনিয়ন ও লাউর ফতেপুর ইউনিয়ন এবং পশ্চিমে লাউর ফতেপুর ইউনিয়ন ও ইব্রাহিমপুর ইউনিয়ন অবস্থিত।
বিটঘর ইউনিয়ন নবীনগর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
২০১১ সালের আদমশুমারি অনুযায়ী বিটঘর ইউনিয়নের সাক্ষরতার হার ৪৬.১%।
দিনারা নুরসুলতানকিজি নজারবায়েভা

দিনারা নুরসুলতানকিজি নজারবায়েভা (; ) (জন্ম ১৯ আগস্ট ১৯৬৭)) তিনি কাজাখ ব্যবসায়ী এবং কাজাকিস্তানের রাষ্ট্রপতি নুরসুলতান নাজারবায়েভ এর মধ্য কন্যা। নজারবায়েভা জন্মগ্রহণ করেছিলেন তেমিরতাউ, কাজাখ এসএসআর, সোভিয়েত ইউনিয়নে। জনসাধারণ না হয়েও তিনি কাজাখস্তানের চতুর্থ ধনী ব্যক্তি, যার সম্পদের মূল্য প্রায় ১.৩ বিলিয়ন মার্কিন ডলার।
তিনি তৈমুর কুলিবায়েভকে বিয়ে করেছেন, এবং এই দম্পতির এক ছেলে ও দুই মেয়ে রয়েছে। তার স্বামী কাজাখস্তানের একজন বিশিষ্ট ব্যবসায়ী, তিনি কাজাখস্তানের তৃতীয় ধনী এবং বিশ্বের ৯৭৩ তম ধনী ব্যক্তি।
শিবপুর ইউনিয়ন, নবীনগর

শিবপুর বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
শিবপুর ইউনিয়নের আয়তন ৬,২২৮ একর (২৫.২০ বর্গ কিলোমিটার)।
২০১১ সালের আদমশুমারি অনুযায়ী শিবপুর ইউনিয়নের মোট জনসংখ্যা ৩৩,৫৫১ জন। এর মধ্যে পুরুষ ১৫,৬৬১ জন এবং মহিলা ১৭,৮৯০ জন। মোট পরিবার ৬,৩৩২টি। জনসংখ্যার ঘনত্ব প্রতি বর্গ কিলোমিটারে প্রায় ১,৩৩১ জন।
১/ধনাশী 
২/সাহার পাড়
৩/কাজলিয়া
৪/ইসলামপুর
৫/আটিয়ারা
৬/শিবপুর 
৭/কমলপুর
৮/লাখাউরা
৯/আকবপুর
১০/বাঘাউড়া
১১/কনিকাড়া
১২/দাপুনিয়া 
১৩/মিরপুর
১৪/ওয়ারুক
১৫/জুলাইপাড়া
নবীনগর উপজেলার মধ্যাংশে শিবপুর ইউনিয়নের অবস্থান। এ ইউনিয়নের উত্তর-পশ্চিমে নবীনগর পূর্ব ইউনিয়ন, উত্তরে বিদ্যাকুট ইউনিয়ন, উত্তর-পূর্বে নাটঘর ইউনিয়ন, পূর্বে কাইতলা উত্তর ইউনিয়ন, দক্ষিণে বিটঘর ইউনিয়ন, দক্ষিণ-পশ্চিমে ইব্রাহিমপুর ইউনিয়ন এবং পশ্চিমে নবীনগর পৌরসভা অবস্থিত।
শিবপুর ইউনিয়ন নবীনগর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
২০১১ সালের আদমশুমারি অনুযায়ী শিবপুর ইউনিয়নের সাক্ষরতার হার ৪২.৮%।
১/ধনাশী উচ্চ বিদ্যালয় ।
২/ধনাশী আমেনা খাতুন ইসলামিয়া মাদ্রাসা
৩/শিবপুর ইউনিয়ন উচ্চ বিদ্যালয় ।
৪/মিরপুর উচ্চ বিদ্যালয় ।
৫/কনিকাড়া উচ্চ বিদ্যালয় ।
৬/নূরনগর গালর্স স্কুল এন্ড কলেজ
৭/সুর সম্রাট ওস্তাদ আলাউদ্দীন খাঁ ডিগ্রি কলেজ।
রাধিকা টু নবীনগর এবং মহেশরোড শিবপুর ইউনিয়নের গুরুত্বপূর্ণ রাস্তা।
শিবপুর গরুর হাট অত্যন্ত প্রসিদ্ধ।
ধনাশী চক বাজার, পূর্ব ধনাশী চৌরাস্তা মোড়ে বাজার,চারগাও বাজার,বাঘাউরা বাজার,জুলাইপাড়া বাজার,মিরপুর পুরান বাজার,মিরপুর নতুন বাজার,কনিকারা বাজার।
দর্শনীয় স্থান এর মধ্যে রয়েছে সাধক ফকির আফতাব উদ্দিন খাঁ এর মাজার, খাঁ বাড়ি মসজিদ, বাঘাউরা বিল।*ধনাশী রংগুশাহ আউলিয়ার মাজার শরীফ।
কনিকাড়া পর্যটন কেন্দ্র ।
ইব্রাহিমপুর ইউনিয়ন, নবীনগর

ইব্রাহিমপুর বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
ইব্রাহিমপুর ইউনিয়নের আয়তন ৩,১৭২ একর (১২.৮৪ বর্গ কিলোমিটার)।
২০১১ সালের আদমশুমারি অনুযায়ী ইব্রাহিমপুর ইউনিয়নের মোট জনসংখ্যা ১৩,৫৯৭ জন। এর মধ্যে পুরুষ ৬,৩৫৭ জন এবং মহিলা ৭,২৪০ জন। মোট পরিবার ২,৮৩৩টি। জনসংখ্যার ঘনত্ব প্রতি বর্গ কিলোমিটারে প্রায় ১,০৫৯ জন।
নবীনগর উপজেলার মধ্যাংশে ইব্রাহিমপুর ইউনিয়নের অবস্থান। এ ইউনিয়নের উত্তর-পশ্চিমে শ্রীরামপুর ইউনিয়ন, উত্তরে নবীনগর পৌরসভা, উত্তর-পূর্বে শিবপুর ইউনিয়ন, পূর্বে বিটঘর ইউনিয়ন, দক্ষিণে লাউর ফতেপুর ইউনিয়ন ও জিনোদপুর ইউনিয়ন এবং পশ্চিমে রসুল্লাবাদ ইউনিয়ন অবস্থিত।
ইব্রাহিমপুর ইউনিয়ন নবীনগর উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
এই ইউনিয়নে ৭ টি প্রাথমিক বিদ্যালয়, একটি উচ্চ মাধ্যমিক বিদ্যালয়, একটি ফাজিল মাদ্রাসা, জাফরপুর হাফেজি মাদ্রাসা, দুইটি কিন্ডার গার্ডেন ও একটি মডেল মসজিদ অবস্থিত।
২০১১ সালের আদমশুমারি অনুযায়ী ইব্রাহিমপুর ইউনিয়নের সাক্ষরতার হার ৫১.৭%।
নবীনগর উপজেলা থেকে ৬ কিলোমিটার দক্ষিণে অবস্থিত ইব্রাহিমপুর ইউনিয়ন,নবীনগর-ঢাকা-কুমিল্লা-কোম্পানিগঞ্জ আঞ্চলিক সড়ক ইব্রাহিমপুর ইউনিয়ন এ রয়েছে আড়াই কিলোমিটার ।
তিতাস নদী ও বুড়ি নদী
এই ইউনিয়ন এ দুইটি বাজার রয়েছে, বাশবাজার ও পালবাজার, এছাড়াও সপ্তাহে দুইদিন বাশবাজারে বাশের বাজার হয়।
দায়েম উল্লাহ (রঃ) এর মাজার শরিফ
নবীনগর উপজেলার মডেল মসজিদ
রায়বাড়ি
কালিমন্দির ও মাঠ,
ইব্রাহিমপুর টু কালিপুরা সড়ক,
ইব্রাহিমপুর কেন্দ্রীয় ইদগাহ্,
জাফরপুর বটতলা,
ইব্রাহিমপুর বিল,
বাছিদপুরের বিল,
ইব্রাহিমপুর কবরস্থান,
এতিমখানার ভিতরের অংশ।
ইব্রাহিমপুরে মেম্বার, ওয়ার্ড প্রতিনিধি,চেয়ারম্যান,ইউনিয়ন পরিষদের নির্বাহী কর্মকর্তা ও দায়িত্বীল রয়েছে
রানা সাদ্দাম হুসাইন

রানা সাদ্দাম হুসেইন () (জন্ম ১৯৬৯) হলেন ইরাকের প্রাক্তন রাষ্ট্রপতি সাদ্দাম হুসাইন এবং তার প্রথম স্ত্রী সাজিদা তালফাহের দ্বিতীয় মেয়ে। তার বড় বোন হলেন রাঘাদ এবং ছোট বোন হলেন হালা হুসেন।
১৯৮৬ সালে তিনি সাদ্দাম কামেল আল-মাজিদ, হুসেন কামেল আল-মজিদ এর ভাই ও তার বড় বোন রাঘাদ এর স্বামীকে বিয়ে করেছিলেন, তার চারটি সন্তান রয়েছে। তিনি ১৯৯৫ সালে তার স্বামীর সাথে জর্ডান চলে আসেন। সেখানে তিনি ওই বছরের ৮ই আগস্ট থেকে ১৯৯৬ সালের ২০শে ফেব্রুয়ারি পর্যন্ত অবস্থান করেন। সাদ্দাম হুসেনের কাছ থেকে তার কামেল ও তার ভাইকে ক্ষমা করার আশ্বাস পেয়ে তারা ইরাকে ফিরে এসেছিল। এই প্রতিশ্রুতি থাকা সত্ত্বেও, মাস শেষ হওয়ার আগে, উভয় কামেলকেই বংশের অন্যান্য সদস্যরা গুলি করে হত্যা করে যারা তাদের বিশ্বাসঘাতক ঘোষণা করেছিল।
১৯৯৭ সালে, তার ভাই উদয় হুসেন রানা এবং তার বোন রাঘাদকে হত্যার ষড়যন্ত্রে জড়িত থাকার কারণে তাকে গৃহবন্দী করে দেন।
২০০৩ সালের ৩১ জুলাই তিনি আবার জর্ডানে ফিরে যান, যেখানে রাজা দ্বিতীয় আবদুল্লাহ তার পরিবারকে আশ্রয় দেন।
শ্রীরামপুর ইউনিয়ন, নবীনগর

শ্রীরামপুর বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
শ্রীরামপুর ইউনিয়নের আয়তন ৩,৬৫৪ একর (১৪.৭৯ বর্গ কিলোমিটার)।
২০১১ সালের আদমশুমারি অনুযায়ী শ্রীরামপুর ইউনিয়নের মোট জনসংখ্যা ১৯,১৬৯ জন। এর মধ্যে পুরুষ ৮,৭৯৮ জন এবং মহিলা ১০,৩৭১ জন। মোট পরিবার ৩,৮৪২টি। জনসংখ্যার ঘনত্ব প্রতি বর্গ কিলোমিটারে প্রায় ১,২৯৬ জন।
নবীনগর উপজেলার মধ্যাংশে শ্রীরামপুর ইউনিয়নের অবস্থান। এ ইউনিয়নের উত্তরে নবীনগর পশ্চিম ইউনিয়ন ও নবীনগর পৌরসভা, পূর্বে নবীনগর পৌরসভা, দক্ষিণ-পূর্বে ইব্রাহিমপুর ইউনিয়ন, দক্ষিণ-পশ্চিমে রসুল্লাবাদ ইউনিয়ন এবং পশ্চিমে শ্যামগ্রাম ইউনিয়ন অবস্থিত।
শ্রীরামপুর ইউনিয়ন নবীনগর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
২০১১ সালের আদমশুমারি অনুযায়ী শ্রীরামপুর ইউনিয়নের সাক্ষরতার হার ৪৫.৪%।
লাউর ফতেপুর ইউনিয়ন

লাউর ফতেপুর বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
লাউর ফতেপুর ইউনিয়নের আয়তন ৩,৮৩৮ একর (১৫.৫৩ বর্গ কিলোমিটার)।
২০১১ সালের আদমশুমারি অনুযায়ী লাউর ফতেপুর ইউনিয়নের মোট জনসংখ্যা ২০,৭৭১ জন। এর মধ্যে পুরুষ ৯,৬৬৭ জন এবং মহিলা ১১,১০৪ জন। মোট পরিবার ৪,১২০টি। জনসংখ্যার ঘনত্ব প্রতি বর্গ কিলোমিটারে প্রায় ১,৩৩৭ জন।
নবীনগর উপজেলার দক্ষিণাংশে লাউর ফতেপুর ইউনিয়নের অবস্থান। এ ইউনিয়নের পশ্চিমে জিনোদপুর ইউনিয়ন, উত্তরে ইব্রাহিমপুর ইউনিয়ন ও বিটঘর ইউনিয়ন, পূর্বে কাইতলা দক্ষিণ ইউনিয়ন ও কসবা উপজেলার মেহারী ইউনিয়ন, দক্ষিণে কুমিল্লা জেলার মুরাদনগর উপজেলার আন্দিকোট ইউনিয়ন এবং দক্ষিণ-পশ্চিমে কুমিল্লা জেলার মুরাদনগর উপজেলার আকুবপুর ইউনিয়ন অবস্থিত।
লাউর ফতেপুর ইউনিয়ন নবীনগর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
২০১১ সালের আদমশুমারি অনুযায়ী লাউর ফতেপুর ইউনিয়নের সাক্ষরতার হার ৫২.৪%।
পূর্ব পাশ দিয়ে বয়ে গেছে বুড়ি নদী। আর দক্ষিণ পাশ দিয়ে রয়েছে অদের খাল।
জিনোদপুর ইউনিয়ন

জিনোদপুর বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
জিনোদপুর ইউনিয়নের আয়তন ৩,৩৬৪ একর (১৩.৬১ বর্গ কিলোমিটার)।
২০১১ সালের আদমশুমারি অনুযায়ী জিনোদপুর ইউনিয়নের মোট জনসংখ্যা ২০,৯৩৯ জন। এর মধ্যে পুরুষ ৯,৬৪১ জন এবং মহিলা ১১,২৯৮ জন। মোট পরিবার ৪,১২২টি। জনসংখ্যার ঘনত্ব প্রতি বর্গ কিলোমিটারে প্রায় ১,৫৩৮ জন।
নবীনগর উপজেলার দক্ষিণাংশে জিনোদপুর ইউনিয়নের অবস্থান। এ ইউনিয়নের পশ্চিমে সাতমোড়া ইউনিয়ন ও রসুল্লাবাদ ইউনিয়ন, উত্তরে ইব্রাহিমপুর ইউনিয়ন, পূর্বে লাউর ফতেপুর ইউনিয়ন এবং দক্ষিণে কুমিল্লা জেলার মুরাদনগর উপজেলার আকুবপুর ইউনিয়ন অবস্থিত।
জিনোদপুর ইউনিয়ন নবীনগর উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
২০১১ সালের আদমশুমারি অনুযায়ী জিনোদপুর ইউনিয়নের সাক্ষরতার হার ৪৮.২%।
জিনোদপুর ইউনিয়ন পরিষদ বাজার
বাঙ্গরা বাজার
রসুল্লাবাদ ইউনিয়ন

রসুল্লাবাদ বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
রসুল্লাবাদ ইউনিয়নের আয়তন ৩,৮৯১ একর (১৫.৭৫ বর্গ কিলোমিটার)।
২০১১ সালের আদমশুমারি অনুযায়ী রসুল্লাবাদ ইউনিয়নের মোট জনসংখ্যা ১৮,৪৮৬ জন। এর মধ্যে পুরুষ ৮,৩৫০ জন এবং মহিলা ১০,১৩৬ জন। মোট পরিবার ৪,০৭৪টি। জনসংখ্যার ঘনত্ব প্রতি বর্গ কিলোমিটারে প্রায় ১,১৭৪ জন। রসুল্লাবাদ ইউনিয়নের গ্রামভিত্তিক জনসংখ্যা:
রসুল্লাবাদ ইউনিয়নের কোনও নির্দিষ্ট ইতিহাস জানা যায়নি। স্থানীয়দের মতে, উপমহাদেশে ব্রিটিশ শাসনামলের শেষ দিকে ইউনিয়নে পাঁচটি গ্রাম ছিলো। ১৯৬৪ সালে পাঁচটি গ্রাম (রসুল্লাবাদ, উত্তর দারা, মোল্লা, লাহরি এবং কালঘোড়া, রসুল্লাবাদ) নিয়ে ইউনিয়নটি গঠিত হয়। এর পাস্টে কোড ৩৪১২। রছুল্লাবাদ ইউনিয়নের প্রায় প্রতিটি গ্রামের একটি করে বাজার রয়েছে। বর্তমানে রছুল্লাবাদ ইউনিয়নে চারটি বাজার রয়েছে। 
নবীনগর উপজেলার দক্ষিণাংশে রসুল্লাবাদ ইউনিয়নের অবস্থান। এ ইউনিয়নের পশ্চিমে শ্যামগ্রাম ইউনিয়ন; উত্তরে শ্রীরামপুর ইউনিয়ন; পূর্বে ইব্রাহিমপুর ইউনিয়ন, জিনোদপুর ইউনিয়ন ও সাতমোড়া ইউনিয়ন এবং দক্ষিণে রতনপুর ইউনিয়ন অবস্থিত।
রসুল্লাবাদ ইউনিয়ন নবীনগর উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
২০১১ সালের আদমশুমারি অনুযায়ী রসুল্লাবাদ ইউনিয়নের সাক্ষরতার হার ৫৬.৪%। এই ইউনিয়নে মাত্র দুটি উচ্চ বিদ্যালয়ের একটি রসুল্লাবাদে অন্যটি কালঘড়ায় অবস্থিত। 
উচ্চ বিদ্যালয়:
১. রছুল্লাবাদ ইউ. এ. খান উচ্চ বিদ্যালয়
২. কালঘড়া হাফিজ উল্লাখ উচ্চ বিদ্যালয়
মাদ্রাসা:
১. রছুল্লাবাদ দাখিল মাদ্রাসা
২. মোল্লা দাখিল মাদ্রাসা
প্রাথমিক বিদ্যালয়:
১ রছুল্লাবাদ দক্ষিণ সরকারী প্রাথমিক বিদ্যালয়
২ রছুল্লাবাদ উত্তর সরকারী প্রাথমিক বিদ্যালয়
৩ রছুল্লাবাদ পশ্চিম সরকারী প্রাথমিক বিদ্যালয়
৪ রছুল্লাবাদ পূর্ব সরকারী প্রাথমিক বিদ্যালয়
৫ কালঘড়া সরকারী প্রাথমিক বিদ্যালয়
৬ মোল্লা সরকারী প্রাথমিক বিদ্যালয়
৭ উত্তর দারা সরকারী প্রাথমিক বিদ্যালয়
৭ লাহরি সরকারী প্রাথমিক বিদ্যালয়
সাতমোড়া ইউনিয়ন

সাতমোড়া বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
সাতমোড়া ইউনিয়নের আয়তন ৩,৫১২ একর (১৪.২১ বর্গ কিলোমিটার)।
২০১১ সালের আদমশুমারি অনুযায়ী সাতমোড়া ইউনিয়নের মোট জনসংখ্যা ১৫,২৩২ জন। এর মধ্যে পুরুষ ৬,৯৫৮ জন এবং মহিলা ৮,২৭৪ জন। মোট পরিবার ৩,১৪২টি। জনসংখ্যার ঘনত্ব প্রতি বর্গ কিলোমিটারে প্রায় ১,০৭২ জন।
২০২২- সালের জনশুমারী অনুযায়ী সাতমোড়া ইউনিয়নের 
বর্তমান জনসংখ্যা--১৬,৫৪৮জন।
নবীনগর উপজেলার দক্ষিণাংশে সাতমোড়া ইউনিয়নের অবস্থান। এ ইউনিয়নের পশ্চিমে রতনপুর ইউনিয়ন ও রসুল্লাবাদ ইউনিয়ন, উত্তরে রসুল্লাবাদ ইউনিয়ন ও জিনোদপুর ইউনিয়ন, পূর্বে জিনোদপুর ইউনিয়ন এবং দক্ষিণে কুমিল্লা জেলার মুরাদনগর উপজেলার আকুবপুর ইউনিয়ন ও শ্রীকাইল ইউনিয়ন অবস্থিত।
সাতমোড়া ইউনিয়ন নবীনগর উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
২০১১ সালের আদমশুমারি অনুযায়ী সাতমোড়া ইউনিয়নের সাক্ষরতার হার ৪৮.১%।
দশমোজা বাজার
সাতমোড়া হাট
চুউরিয়া চৌরাস্তা বাজার
শ্যামগ্রাম ইউনিয়ন

শ্যামগ্রাম বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
শ্যামগ্রাম ইউনিয়নের আয়তন ৫,৬৫৯ একর (২০.৯০ বর্গ কিলোমিটার)।
২০১১ সালের আদমশুমারি অনুযায়ী শ্যামগ্রাম ইউনিয়নের মোট জনসংখ্যা ২৭,৪৩২ জন। এর মধ্যে পুরুষ ১২,৯২৬ জন এবং মহিলা ১৪,৫০৬ জন। মোট পরিবার ৫,৪৫৯টি। জনসংখ্যার ঘনত্ব প্রতি বর্গ কিলোমিটারে প্রায় ১,১৯৮ জন।
নবীনগর উপজেলার পশ্চিমাংশে শ্যামগ্রাম ইউনিয়নের অবস্থান। এ ইউনিয়নের উত্তর-পূর্বে নবীনগর পশ্চিম ইউনিয়ন, পূর্বে শ্রীরামপুর ইউনিয়ন ও রসুল্লাবাদ ইউনিয়ন, দক্ষিণে রতনপুর ইউনিয়ন, দক্ষিণ-পশ্চিমে বাঞ্ছারামপুর উপজেলার দড়িকান্দি ইউনিয়ন, পশ্চিমে ছলিমগঞ্জ ইউনিয়ন ও বড়িকান্দি ইউনিয়ন এবং উত্তরে মেঘনা নদী ও নরসিংদী জেলার রায়পুরা উপজেলার মির্জারচর ইউনিয়ন অবস্থিত।
শ্যামগ্রাম ইউনিয়ন নবীনগর উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
২০১১ সালের আদমশুমারি অনুযায়ী শ্যামগ্রাম ইউনিয়নের সাক্ষরতার হার ৪৫.৪%।
শ্যামগ্রাম ইউনিয়নের পাশ দিয়ে বয়ে চলেছে মেঘনা নদী।
শ্যামগ্রাম ইউনিয়নে প্রধান ২টি বাজার হলো শ্যামগ্রাম বাজার ও মানিকনগর বাজার।
মেক্সিকোর ইতিহাস

মেক্সিকান যুক্তরাষ্ট্র বা সাধারণ নামে মেক্সিকো, উত্তর আমেরিকার একটি যুক্তরাষ্ট্রীয় সাংবিধানিক প্রজাতন্ত্র। এই দেশের উত্তর সীমান্তে অবস্থিত মার্কিন যুক্তরাষ্ট্র, দক্ষিণ ও পশ্চিমে প্রশান্ত মহাসাগর, দক্ষিণ-পূর্বে গুয়াতেমালা, বেলিজ ও ক্যারিবিয়ান সাগর এবং পূর্বে মেক্সিকো উপসাগর অবস্থিত। প্রায় দুই মিলিয়ন বর্গ কিলোমিটারজুড়ে অবস্থিত মেক্সিকো আয়তনের বিচারে দুই আমেরিকার পঞ্চম বৃহত্তম রাষ্ট্র তথা বিশ্বের চতুর্দশ বৃহত্তম স্বাধীন রাষ্ট্র। দেশের জনসংখ্যা প্রায় ১১১ মিলিয়ন, জনসংখ্যার বিচারে মেক্সিকো বিশ্বের একাদশ জনবহুল রাষ্ট্র। 
প্রাককলম্বিয়ান মধ্য আমেরিকায় ইউরোপীয়দের আগমনের পূর্বেই ওলমেক, তোলতেক, তিওতিহুয়াকান, মায়া ও আজটেক সভ্যতার মতো একাধিক উন্নত সভ্যতা বিকাশ লাভ করেছিল। ১৫২১ সালে স্পেন নিউ স্পেন প্রতিষ্ঠা করে। এই দেশটিই পরে মেক্সিকো উপনিবেশে পরিণত হয়। ১৮২১ সালে এক স্বাধীনতা যুদ্ধের মাধ্যমে মেক্সিকো স্বাধীনতা অর্জন করে। মেক্সিকোর স্বাধীনতা-উত্তর পর্যায় ছিল অর্থনৈতিক অস্থিরতা, অঞ্চল হস্তচ্যুত হওয়া, গৃহযুদ্ধ এবং বৈদেশিক হস্তক্ষেপ, দুটি সাম্রাজ্য ও দুটি দীর্ঘ আভ্যন্তরীণ একনায়কতন্ত্রের ইতিহাস। সর্বশেষ একনায়কতান্ত্রিক শাসনের শেষে ১৯১০ সালে সংঘটিত হয় মেক্সিকান বিপ্লব। এই বিপ্লবের ফলে ১৯১৭ সালের সংবিধান এবং দেশের বর্তমান রাজনৈতিক ব্যবস্থার উত্থান হয়। একটি আঞ্চলিক শক্তি এবং ১৯৯৪ সাল থেকে অর্গ্যানাইজেশন ফর ইকোনমিক কো-অপারেশন অ্যান্ড ডেভেলপমেন্ট (ওইসিডি)-এর একমাত্র লাতিন আমেরিকান দেশ মেক্সিকো উচ্চ মধ্য-আয়ের দেশ হিসেবে দঢ়ভাবে প্রতিষ্ঠিত। মেক্সিকোকে সদ্য শিল্পায়িত দেশ হিসেবেও অভিহিত করা হয়। জিডিপির বিচারে মেক্সিকো বিশ্বের একাদশ বৃহত্তম অর্থব্যবস্থা। এ ছাড়াও আন্তর্জাতিক অর্থ তহবিলের হিসেবে মাথাপিছু জিডিপির বিচারে লাতিন আমেরিকার বৃহত্তম রাষ্ট্র। দেশের অর্থব্যবস্থা মেক্সিকোর নর্থ আমেরিকান ফ্রি ট্রেড অ্যাগ্রিমেন্ট (নাফটা) সহযোগীদের সঙ্গে ওতপ্রোতভাবে জড়িত। বর্তমানে মেক্সিকো বিশ্বের এক উত্থানশীল শক্তি হওয়া সত্ত্বেও অসম আয়বণ্টন ও ড্রাগ-সংক্রান্ত হিংসার ঘটনা দেশের অন্যতম প্রধান সমস্যা বলে বিবেচিত হয়। এটি ল্যাটিন আমেরিকার সবচেয়ে উত্তরে ও সবচেয়ে পশ্চিমে অবস্থিত দেশ, এবং পৃথিবীর বৃহত্তম স্পেনীয় ভাষাভাষী রাষ্ট্র। দেশটির সরকারি নাম মেক্সিকান যুক্তরাষ্ট্র। মেক্সিকোর অধিবাসীরা দেশটিকে অনেক সময়  মেক্সিকান প্রজাতন্ত্র, এই নামটি সরকারিভাবে স্বীকৃত নয়।
মেক্সিকোর সরকারব্যবস্থা মার্কিন যুক্তরাষ্ট্রের মতোই তিনটি শাখায় বিভক্ত–নির্বাহী, আইন প্রণয়নকারী এবং বিচার। কিন্তু মেক্সিকোতে নির্বাহী শাখাটি অপর দুইটি শাখার উপর অনেক বেশি আধিপত্য বিস্তার করে। ফলে মেক্সিকোর রাষ্ট্রপতি দেশের রাজনৈতিক ব্যবস্থা অনেকাংশেই নিয়ন্ত্রণ করেন। বিংশ শতাব্দীর অধিকাংশ সময় ধরে একটি মাত্র রাজনৈতিক দল ইনস্টিটিউশনাল রেভ্যুলিউশনারি পার্টি ক্ষমতা দখল করে রেখেছিল। ২০০০ সালে এসে প্রথমবারের মতো এর প্রার্থী রাষ্ট্রপতি নির্বাচনে পরাজিত হয়। সেইবার ন্যাশনাল অ্যাকশন পার্টির বিসেন্তে ফক্স জয়লাভ করেন।
বিবেক

বিবেক একটি জ্ঞানীয় প্রক্রিয়া যা কোনও ব্যক্তির নৈতিক দর্শন বা মান পদ্ধতির উপর ভিত্তি করে আবেগ এবং যুক্তিযুক্ত অনুষঙ্গ প্রকাশ করে। সহানুভূতিশীল কেন্দ্রীয় স্নায়ুতন্ত্রের প্রতিক্রিয়া হিসাবে তাৎক্ষণিক সংজ্ঞাবহ ধারণাগুলি এবং প্রতিক্রিয়াশীল প্রতিক্রিয়াগুলির উপর ভিত্তি করে বিবেক আবেগ বা চিন্তার বিপরীতে দাঁড়িয়ে আছে। সাধারণ পরিভাষায়, যখন কোনও ব্যক্তি এমন একটি কাজ করে যা তাদের নৈতিক মূল্যবোধের সাথে দ্বন্দ্ব ঘটায়, তখন বিবেক প্রায়শই অনুশোচনার অনুভূতির দিকে পরিচালিত করে বলে বলা হয়। মনোবিজ্ঞানের অনুশীলন এবং অধ্যয়ন উভয়ক্ষেত্রেই সাংস্কৃতিক আপেক্ষিকতা পরীক্ষায়, একজন ব্যক্তির নৈতিক মূল্যবোধ এবং নৈতিক দর্শনের পারিবারিক, সামাজিক, সাংস্কৃতিক এবং ঐতিহাসিক ব্যাখ্যার সাথে তাদের অনৈক্য বিবেচনায় নেওয়া হয়। বিবেক কোন কাজের আগে নৈতিক বিচারকে কতটা অবহিত করে এবং এই ধরনের নৈতিক বিচার যুক্তির উপর ভিত্তি করে হয় বা হওয়া উচিত কিনা, তা নিয়ে মধ্যযুগের শেষের পর ও আধুনিক ইতিহাসের বিভিন্ন সময় বিতর্কের জন্ম হয়েছে।
দিল্লি–মিরাট আঞ্চলিক দ্রুতগামী গণপরিবহন ব্যবস্থা

দিল্লি–মিরাট নমো ভারত বা দিল্লি–গাজিয়াবাদ–মিরাট নমো ভারত দীর্ঘ, উচ্চতর-গতির আঞ্চলিক রেল করিডোর, যা দিল্লি, গাজিয়াবাদ ও মিরাটকে সংযুক্ত করে। এটি ন্যাশনাল ক্যাপিটাল রিজিয়ন ট্রান্সপোর্ট কর্পোরেশনের (এনসিআরটিসি) নমো ভারত প্রকল্পের প্রথম ধাপের আওতায় পরিকল্পিত তিনটি আঞ্চলিক রেল করিডোরের একটি। এর সর্বোচ্চ গতিসহ, দিল্লি এবং মিরাটের মধ্যবর্তী দূরত্বটি প্রায় ৬২ মিনিটের (১.০৩ ঘণ্টা) মধ্যে অতিক্রম করবে। প্রকল্পটির ব্যয় হবে এবং ২০২২ সালের মধ্যে রেল ব্যবস্থাটির পরিচালনা শুরু হবে বলে আশা করা হচ্ছে।
এই করিডোরটি অঞ্চলের উন্নয়নের জন্য উপকারী হবে এবং এই করিডোর বরাবর পরিকল্পনা করা বিপুল সংখ্যক জনপদ এবং অর্থনৈতিক ক্রিয়াকেন্দ্রকে সংযুক্ত করতে সহায়তা করবে। 
পুরো দৈর্ঘ্যের মধ্যে উড়াল, ভূগর্ভস্থ এবং ভূমি পৃষ্ঠে নির্মিত হচ্ছে গাজিয়াবাদের দুহাই এবং মিরাটের মোদীপুরমে যে দুটি ডিপো তৈরি করা হচ্ছে তার সঙ্গে সংযোগের জন্য। দিল্লি এবং মিরাটের ঘনবসতিপূর্ণ অঞ্চলে, এই রুটটি যমুনা নদী সহ ভূগর্ভস্থ হবে। পুরো রুটটি সর্বোচ্চ গতির জন্য নকশা করা হয়েছে এবং পরিচালনাগত গতি ১৬০ কিমি/ঘ (৯৯.৪২ মা/ঘ)। গড় গতি (সমস্ত বিরতিস্থল সহ) প্রায় হবে।
দিল্লি-মিরাট করিডোর শুরু হয় দিল্লির সরাই কালে খান স্টেশন থেকে। করিডোরটি দিল্লি, গাজিয়াবাদ ও মিরাট অঞ্চলগুলি পেরিয়ে মিরাটের মোদীপুরমে সমাপ্ত হবে। 
হযরত নিজামুদ্দিন সরাই কালে খানও আশেপাশের হযরত নিজামুদ্দিন মেট্রো স্টেশন, সরাই কালে খান আইএসবিটি এবং হযরত নিজামুদ্দিন রেলস্টেশন উপস্থিত থাকার সাথে একটি গণপরিবহনের কেন্দ্র হয়ে উঠবে। 
দুহাই ডিপো সহ ৩৮.০৫ কিমি (২৩.৬৪ মা) দীর্ঘ সাহিদাবাদ-মিরাট দক্ষিণ বিভাগটি ২০২৩ সালের জানুয়ারির মধ্যে চালু করা হবে, হযরত নিজামুদ্দিন- সাহিদাবাদ ২০২৪ জানুয়ারিতে এবং বাকী মিরাট দক্ষিণ-মোদিপুরম অংশ ২০২৪ সালের জুলাই মাসে চালু করা হবে। 
মোট ১৬ টি স্টেশন থাকবে 
জাতীয় রাজধানী অঞ্চল পরিবহন কর্পোরেশন দিল্লি-মিরাট নমো ভারত রুটে সরাই কালে খান কেন্দ্রটিতে ইউরোপীয় ট্রেন নিয়ন্ত্রণ ব্যবস্থা (ইটিসিএস) দ্বারা সজ্জিত করার সিদ্ধান্ত নিয়েছে। 
১. জুন ২০১৯ - দুহাইয়ের নিকটে জাতীয় রাজধানী অঞ্চল পরিবহন কর্পোরেশন পাইলিংয়ের কাজ শুরু করেছে।
রোমান চ্যারিটি

রোমান চ্যারিটি (; ) পেরো নামের এক মহিলার দৃষ্টান্তবাদী কাহিনি, যিনি কারাগারে অনাহারে মৃত্যুদণ্ডে দণ্ডিত তার বন্দি বাবা সিমনকে গোপনে নিজের স্তন্যপান করিয়েছিলেন। প্রাচীন রোমানদের স্মরণীয় আইন ও বক্তব্যগুলিতে প্রাচীন রোমান ঐতিহাসিক ভ্যালেরিয়াস ম্যাক্সিমাস পেরোর এই নিঃস্বার্থ নিষ্ঠাকে নিজের পিতামাতার সম্মানের সর্বোচ্চ উদাহরণ হিসাবে উপস্থাপন করেছিলেন। ১৯৬০-এর দশকে, শিল্পীরা জনপ্রিয় এই বিষয়ের বিভিন্ন নাটকীয় সংস্করণ এঁকেছেন, যা জিন-ব্যাপটিস্ট গ্রুজ এবং অন্যান্য শিল্পীরা এক শতাব্দী পরে পুনরুদ্ধার করেছিলেন।
রোমান কারাগারে দোষী সাব্যস্ত হওয়া সিমন নামের একজন বৃদ্ধকে আমৃত্যু অনাহারে রাখার নির্দেশ দেয়া হয়েছিল, এবং যিনি তার মেয়ে পেরোর স্তন্য পান করে দীর্ঘদিন বেঁচে ছিলেন। পেরো প্রতিদিন তার বাবাকে কারাগারে দেখতে আসত এবং গোপনে তাকে স্তন পান করাতো। এক পর্যায়ে কারাগার কর্তৃপক্ষ বিষয়টি জানতে পারে, তবে তারা পেরোকে বিচারের মুখোমুখি করার পরিবর্তে তার বাবাকে মুক্তি দিয়েছিল।
প্রাচীন রোমান ঐতিহাসিক ভ্যালেরিয়াস ম্যাক্সিমাস কর্তৃক, "ফ্যাক্টোরিম এসি ডিকোরাম মেমোরাবিলিয়াম" (স্মরণীয় আইন এবং প্রাচীন রোমানদের বক্তব্যগুলির নয়টি গ্রন্থ) নথিভুক্ত করা হয়েছিল, এবং এটি "পিয়েতাস" (অর্থাৎ ফিলিওলিয় ধার্মিকতা) এবং রোমানদের দুর্দান্ত কর্ম এবং সম্মান হিসাবে উপস্থাপিত হয়েছিল। পিয়েতাস মন্দিরের একটি চিত্রকেন্দ্রে এই দৃশ্য চিত্রিত হয়েছে। রোমানদের, এট্রুরিয় নিবাসীদের মধ্যে প্রাপ্তবয়স্ক হারকিউলিসকে ইউনোর স্তন্যপান করানোর মধ্যে এই থিমটির পৌরাণিক প্রতিধ্বনি পাওয়া যায়।
সিমনের কাহিনিটির পূর্বাভাস পাওয়া যায়, রোমান ঐতিহাসিক ভ্যালেরিয়াস ম্যাক্সিমাস কর্তৃক নথিভুক্ত প্রায় সকল কাহিনিতেই, পরবর্তীতে প্লিনি দ্য এল্ডার (২৩–৭৯ খ্রিষ্টাব্দ) দ্বারা পুনরায় বলা হয়, এক কারাবন্দি মহিলাকে তার কন্যা লালন-পালন করেছিলেন। ঐতিহাসিকরা লক্ষ করেছেন যে, রেনেসাঁ এবং বারোক চিত্রগুলিতে বিষয়টির অজাচারমূলক আচরণ রয়েছে।
সপ্তদশ এবং অষ্টাদশ শতকে বহু ইউরোপিয় শিল্পী এই কাহিনির চিত্রায়ন করেছিলেন। পিটার পল রুবেন্স এর বেশকয়েকটি সংস্করণ আঁকার জন্য পরিচিত। বারোক শিল্পী কারাভাজ্জো তার ১৬০৬ সালের "দ্য সেভেন ওয়ার্কস অব মার্সি" চিত্রকর্মে এই কাহিনির উপস্থাপন করেছিলেন। নব্যধ্রুপদী চিত্রকর্মগুলিও এই থিমে ব্যাপকভাবে বশীভূত হয়েছে। যদিও সেখানে মূল কিংবদন্তি পেরোর সন্তানের উল্লেখ নেই। এই উপাদানটি ১৭শ শতাব্দীতে এই ব্যাখ্যাটি রোধ করার জন্য প্রবর্তিত হয়েছিল যে এই কাজটি সম্পর্কে বেআইনি কিছু ছিল। একই সাথে, শিশুটির অন্তর্ভুক্তি কাহিনির একটি নতুন মাত্রা যোগ করে কারণ তিনটি চিত্র তিনটি প্রজন্মকে উপস্থাপন করে এবং তাই এটি মানব যুগের রূপক হিসাবেও ব্যাখ্যা করা যেতে পারে। ১৭৪১ সাল থেকে জেন্টের বেলফ্রি মন্দিরে রোমান চ্যারিটির একটি ছোট সংযুক্তি ভাস্কর্যাকারে সামনের দরজার উপরে স্থাপন করা হয়। এটিকে ওলন্দাজ ভাষায় "ম্যামেলোকার" হিসাবে উল্লেখ করা হয়, যার অর্থ 'স্তন চোষক' হিসাবে অনুবাদ করা হয়।
বিশ শতকে, রোমান চ্যারিটির একটি কাল্পনিক বিবরণ জন স্টাইনবেকের "দ্য গ্রেপস অব র‌্যাথ" (১৯৯৯) উপন্যাসে উপস্থাপিত হয়েছে। উপন্যাসের শেষে, রোশার্ন (রোজ অব শ্যারন) একটি শস্যাগারের কোণে একজন অসুস্থ এবং অনাহারী মানুষের সেবা করে। মাই ড্যান্টসিগের ১৯৬৯ সালে চিত্রিত "পার্টিসান ব্যালাড" চিত্রকর্মে রোমান চ্যারিটির প্রতিধ্বনি রয়েছে।
১৯৭৩ সালের "ও লাকি ম্যান!" পরাবাস্তববাদী চলচ্চিত্রে রোমান চ্যারিটির একটি দৃশ্য রয়েছে যেখানে প্রধান চরিত্র অনাহারে থাকে এবং এক ভিসারের স্ত্রী তাকে উৎসর্গের জন্য জড়ো করা খাবার লুণ্ঠন না করে তাক শুশ্রুষা করে।
আদিল আল-কালবানী

আদিল আল কালবানি আবু আবদুল্লাহ নামে পরিচিত শেখ আদেল বিন সেলিম বিন সাইদ কালবানী, রিয়াদের বাদশাহ খালিদ মসজিদের ইমাম ও খতিব এবং মক্কার গ্র্যান্ড মসজিদে রমজান মাসে ১৪২৯ হিজরিতে তারাবীহ নামাজে ইবাদতকারীদের নেতৃত্বের দায়িত্ব পান।
শায়খ আদিল আল কালবানি ৩ এপ্রিল ১৯৫৯ খৃষ্টাব্দ মোতাবেক ১৩৭৮(২৫ শে রমজান) জন্মগ্রহণ করেন। তিনি ছিলেন সংযুক্ত আরব আমিরাতের রস আল খাইমাহ থেকে আগত একজন দরিদ্র অভিবাসীর পুত্র। যিনি ১৯৫০ এর দশকে সৌদি আরব এসেছিলেন। তাঁর বাবা সরকারী ক্লার্কের কাজ করতেন। পরিবারের আর্থিক অবস্থার কারণে আল-কালবানি উচ্চ বিদ্যালয় শেষ করে সৌদি আরব এয়ারলাইন্সে চাকরি নিয়েছিলেন, যেখানে কিং সউদ বিশ্ববিদ্যালয়ের সান্ধ্যকালীন ক্লাসে অংশগ্রহণ করেন ।
আল-কালবানি তাঁর পরবর্তী ইসলামিক পড়াশোনার প্রথম শিক্ষক ছিলেন হাসান ইবনে গাণিম আল-গাণিম। তিনি সহিহ আল-বুখারী, জামে আত-তিরমিযী এবং তাঁর সাথে ইবনে কাসির তাফসির অধ্যয়ন করেছেন। তিনি মোস্তফা মুসলিমের সাথে পড়াশোনা করেছিলেন যিনি ইমাম মুহাম্মদ ইবনে সৌদ ইসলামী বিশ্ববিদ্যালয়ে আল-বেদআবির তাফসির পড়িয়েছিলেন। তিনি আবদুল্লাহ ইবনে জিবরিনের সাথে আখির তদমারিয়াহ এবং আহমদ মোস্তফার সাথে কুরআন অধ্যয়ন করেন। ১৯৯৪ সালে তিনি ইমাম হওয়ার জন্য সরকারী পরীক্ষায় উত্তীর্ণ হন।
তিনি রিয়াদে বেশ কয়েকটি মসজিদের নেতৃত্ব দিয়েছিলেন, বিশেষত রাজা খালিদ বিন আবদুল আজিজের মসজিদটি এক শতাব্দীর এক চতুর্থাংশ ধরে। রমজানের ১৪ র্থ চতুর্থ দিনে তাকে রাজকীয় ডিক্রি দ্বারা মক্কার গ্র্যান্ড মসজিদে তারাবীহ নামাজের নেতৃত্বের দায়িত্ব দেওয়া হয়েছিল। রমজানের ৫ তারিখে রমজানের রাতে নামাজে সালাত ও বিতর ছাড়াও দুই রাকাত তারাবীহ শেষ হয়। রমজান মাসে ইমামের ইমামতের আদেশ শেষ হওয়ার পরে তাকে পবিত্র মসজিদে ইমামতি থেকে অব্যাহতি দেওয়া হয়েছিল।শেখ অনেক দাওয়াহ বক্তব্য রাখার পাশাপাশি সৌদি আরব জুড়ে বহু দাওয়াহ কার্যক্রমে অংশ নিয়েছেন।
একটি ফতোয়ায়, আল-কালবানি ইসলামী আইনের অধীনে গান গাওয়াকে বৈধ বলে মনে করেছিলেন, কিন্তু ২০১০ সালে এটি প্রত্যাহার করেছিলেন। ২০১৯ সালে, তিনি তার প্রত্যাহারে পিছিয়েছিলেন এবং আবার এটিকে বৈধ বলে মনে করেছিলেন। একটি ধর্মীয় গানের অনুষ্ঠানে আল-কালবানি উপস্থিত ছিলেন। কথিতভাবে একটি বাঁশি ব্যবহার করা হত।
নভেম্বর ২০২১-এ তিনি কমব্যাট ফিল্ড - রিয়াদ সিজন 2021-এর প্রচারমূলক ভিডিওতে হাজির হন।
তুষার কাপুর

তুষার কাপুর (জম্ম ২০ নভেম্বর ১৯৭৬) একজন ভারতীয় বলিউড অভিনেতা, প্রযোজক এবং কিংবদন্তি অভিনেতা জিতেন্দ্র কাপুরের ছেলে এবং একতা কাপুর এর ছোট ভাই। তিনি বালাজী টেলিফিল্ম এবং বালাজী মোশন পিকচার্স এর সহ মালিক। তার উল্লেখযোগ্য কাজগুলো হলো "মুছে কুছ কেহনা হ্যা" (২০০১), "খাকি" (২০০৪), "কিয়া কুল হ্যা হাম" (২০০৫), "গোলমাল - ফান আনলিমিটেড" (২০০৬), "ঢোল" (২০০৭) এবং "গোলমাল রিটার্নসস" (২০০৮)।
তিনি তুষার এন্টারটেইনমেন্ট হাউসের প্রতিষ্ঠাতা এবং পরিচালক। তার প্রোডাকশন হাউস এর প্রথম সিনেমা হলো লক্ষ্মী ব্যোম।
তুষার কাপুর বলিউড এর অভিনেতা জিতেন্দ্র এবং শোভা কাপুরের পুত্র। তার বোন একতা কাপুর একজন টেলিভিশন এবং চলচ্চিত্র প্রযোজক। তিনি যখন বোম্বে স্কটিশ স্কুলে পড়তেন তখন তার ক্লাসম্যাট ছিলেন অভিষেক বচ্চন কিন্তু তিনি অন্যান্য ছাত্রছাত্রীদের মধ্যে অধিক মেধাবী ছিলেন। তারপর তিনি মিশিগান বিশ্ববিদ্যালয় থেকে বিবিএ ডিগ্রি সম্পূর্ণ করেন। তিনি ২০১৬ সালে সারোগেসির মাধ্যমে পুত্রসন্তানের বাবা হোন, তার ছেলের নাম লক্ষ কাপুর।
অভিনেতা হিসেবে আত্মপ্রকাশ এর পূর্বে কাপুর কিছুদিন ডেবিড ধবন এর সহকারী হিসেবে কাজ করেছেন। তিনি অভিনেতা হওয়ার জন্য রোশান তানেজী এবং মহেন্দ্র বর্মার স্কুল থেকে প্রশিক্ষণ নিয়েছেন।
তিনি ব্লকবাস্টার সিনেমা "মুছে কুছ কেহনা হে" দিয়ে অভিনয় জগতে আত্মপ্রকাশ করেন, এতে তার বিপরীতে অভিনয় করেছিলেন কারিনা কাপুর। তিনি এই সিনেমায় কাজ করার জন্য ফিল্মফেয়ার বেস্ট এক্টার ডেবিউ মেল পুরস্কার অর্জন করেন। এরপর তিনি এশা দেওল এর বিপরীতে "কিয়া দিলনা কাহা" সিনেমায় রাহুল চরিত্রে অভিনয় করেন। এরপর কাপুর দুটি আরো তেলুগু পুনঃনির্মাণ সিনেমায় অভিনয় করেন, এগুলো হলো "জিনা সের্ফ মেরে লিয়ে" (২০০২) এবং "য়েহ দিল" (২০০৩) দুটি সিনেমাই বক্স অফিসে ভালো ব্যবসা করে।
এরপর কাপুর রাম গোপাল বার্মার সিনেমা "গায়েব" (২০০৪) সিনেমায় অভিনয় করেন এবং প্রশংসিত হোন। এরপর তিনি একের পর এক ব্যবসাসফল সিনেমায় অভিনয় করেন, এগুলো হলো "খাকি" (২০০৪), "কিয়া কুল হে হাম" (২০০৫), "গোলমাল " (২০০৬), "শুটআউট এট লোখান্ডওয়ালা" (২০০৭), "গোলমাল রিটার্নস" (২০০৮), "গোলমাল ৩" (২০১০), "দা ডার্টি পিকচার" (২০১১), "কিয়া সুপার কুল হে হাম" (২০১২), "সোর ইন দ্যা সিটি" (২০১২) এবং "শুটআউট এট ওয়াডালা" (২০১৩)।
২০১২ সালে কাপুর "ফেশন ফর এ কোস" এর অংশ হোন, যারা ঘরবিহীন বাচ্চাদের দেখাশোনার জন্য অর্থ ব্যয় করেন। তিনি "চার দিন কি চাদনী" (২০১২) সিনেমায় প্রযোজনা এবং অভিনয় করেন।
শঙ্কর-এহসান-লয়

শঙ্কর–এহসান–লয় () হচ্ছে একটি ভারতীয় সংগীতের শঙ্কর মহাদেবন, এহসান নূরানী ও লয় মেন্ডোনসা কর্তৃক গঠিত ত্রয়োদ্বয়। তারা পাঁচটি ভাষায় হিন্দি, তামিল, তেলুগু, মারাঠি ও ইংরেজি ভাষায় ৫০টিরও অধিক সাউন্ডট্র‍্যাকের সঙ্গীতে সুর দিয়েছেন। তারা সমালোচকদের দ্বারা সবচেয়ে বেশি প্রশংসিত ভারতীয় সংগীতজ্ঞ, এই ত্রয়ী জাতীয় চলচ্চিত্র পুরস্কার, ফিল্মফেয়ার পুরস্কার, আইফা পুরস্কার সহ অনেক পুরস্কার অর্জন করেছে। তাদেরকে ভারতীয় চলচ্চিত্র সংগীত শিল্পে "অমর আকবর অ্যান্টনি" হিসাবে উল্লেখযোগ্য করা হয়।
দিল্লি–আলোয়ার আঞ্চলিক দ্রুতগামী গণপরিবহন ব্যবস্থা

দিল্লি–আলোয়ার র‍্যাপিডএক্স (পূর্বনাম দিল্লি-আলোয়ার আরআরটিএস) হল প্রস্তাবিত ১৬৪   কিলোমিটার দীর্ঘ, দিল্লি, গুড়গাঁও, রেওয়াড়ি এবং আলোয়ারকে সংযোগকারী আধা-গতির রেল করিডোর। এটি জাতীয় রাজধানী অঞ্চল পরিবহন কর্পোরেশনের (এনসিআরটিসি) দ্রুতগামী রেল গণপরিবহন ব্যবস্থার প্রথম ধাপ-১ এর আওতায় পরিকল্পনা করা তিনটি দ্রুত-রেল করিডোরের একটি। সর্বোচ্চ গতি ১৬০  কিমি/ঘণ্টা এবং গড় গতি ১০৫ কিমি/ঘণ্টা, দিল্লি থেকে আলোয়ারের দূরত্বটি ১০৪ মিনিটের মধ্যে অতিক্রম করা যাবে। প্রকল্পটির জন্য ব্যয় হবে ৩,০০০ কোটি টাকা। 
২০২৪ সালের ডিসেম্বরের মধ্যে প্রথম ধাপের নির্মাণ কাজ শেষ হবে বলে আশা করা হচ্ছে। 
জাতীয় রাজধানী অঞ্চল পরিকল্পনা বোর্ড (এনসিআরপিবি) এর সমন্বিত পরিবহন পরিকল্পনা ২০৩২-এর অংশ হিসাবে এনসিআরে পরিবহন ব্যবস্থার কার্যকারিতা উন্নয়নের জন্য আটটি রেল ভিত্তিক দ্রুত গণপরিবহন করিডোর চিহ্নিত করেছে। এগুলি হল:
এর মধ্যে দিল্লি-আলোয়ার, দিল্লি-পানিপত এবং দিল্লি-মীরাট প্রথম পর্যায়ে নির্মিত হবে। আরবান ম্যাস ট্রানজিট সংস্থাকে ২৩ শে মার্চ ২০১০-তে একটি সম্ভাব্যতা সমীক্ষা করার কাজ দেওয়া হয়েছিল। সমীক্ষার পর জমা দেওয়া অধ্যয়নটি ২০১২ সালে পরিকল্পনা বোর্ড কর্তৃক অনুমোদিত হয়েছিল। এরপরে এই সমীক্ষাটি এগিয়ে নিতে ১৮ জানুয়ারী ২০১৭ সালে চুক্তিটি এনআরটিসিটিতে স্থানান্তরিত হয়েছিল।
১৫ জুন ২০১৮ সালে, হজরত নিজামুদ্দিন থেকে শাহজাহানপুর-নিমরানা-বহোর পর্যন্ত প্রকল্পের ১০০ কিলোমিটার দীর্ঘ প্রথম পর্যায়ে কাজ আনুমানিক ২৫,০০০ কোটি টাকা ব্যয়ে হরিয়ানা সরকার দ্বারা অনুমোদিত হয়। 
মোট ২২ টি স্টেশন সহ দিল্লি-আলোয়ার পথের নির্মাণটি নিম্নলিখিত তিনটি নির্মাণ পর্যায়ে এবং প্রাক-নির্মাণের পর্যায়ে সমাপ্ত হবে:
মোট ২২ টি স্টেশন থাকবে; ১৬ টি (১১ টি উত্তোলিত এবং ৫ টি ভূগর্ভস্থ) প্রথম পর্যায়ে এবং বাকিগুলি পরে পর্যায়ক্রমে নির্মিত হবে। 
ডিসেম্বর ২০১৮ সাল, মোট তিনটি ধাপের মধ্যে, দিল্লি-গুরুগ্রাম-শাহজাহানপুর-নিম্রানা-বহোর আরবান কমপ্লেক্সের (এসএনবি) প্রথম ধাপের নির্মাণ প্রকল্পের প্রস্তাবটি এনআরটিসিটি অনুমোদিত হয়। এটি এক বছরের প্রাক-নির্মাণ কার্যক্রমের পরে প্রায় পাঁচ বছরে (২০২৪ সালের শেষের দিকে) মধ্যে নির্মিত হবে। ২৪ ডিসেম্বর ২০১৮ সালে, প্রাক-নির্মাণ কার্যক্রমের জন্য দুটি টেন্ডার পাইল লোডিং পরীক্ষা এবং ভূ-প্রযুক্তি জরিপ এনসিআরটিসি দ্বারা প্রবর্তন করা হয়।
মুহাম্মদ আল আরিফী

মুহাম্মদ বিন আবদুর রহমান আরিফি () (আরবি: محمد العريفي) (জন্ম: ১৫ জুলাই ১৯৭০) বর্তমান আরব জাহানের বিশিষ্ট দাঈ ও সালাফি লেখক এবং মুসলিম পণ্ডিত। তিনি কিং সৌদ বিশ্ববিদ্যালয়ের স্নাতক এবং মুসলিম ওয়ার্ল্ড লীগ এবং মুসলিম স্কলারদের সমিতি বিশেষ সদস্য। 
15 july,1970
শফিক সাইয়েদ

শফিক সাইয়েদ (জন্ম ১৯৭৬) প্রাক্তন ভারতীয় শিশু অভিনেতা। আট বছর বয়সে তিনি মীরা নায়ার পরিচালিত, শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারে মনোনীত "সালাম বম্বে!" (১৯৮৮) চলচ্চিত্রে কৃষ্ণা নামের একজন পথশিশুর চরিত্রে অভিনয় করেন, যার জন্য তিনি ১৯৮৯ সালে শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেছিলেন।
সাইয়েদ ভারতের কর্ণাটকের রাজধানী বেঙ্গালুরুর বস্তিতে বেড়ে উঠেছেন। ছেলেবেলায়, একসময় তিনি "হিন্দি সিনেমায় (বলিউড) দেখানো বিষয়াদির সত্যতা পরখ করতে" বন্ধুদের সঙ্গে বম্বে (বর্তমানে মুম্বই) চলে আসেন। পরবর্তী বছরগুলিতে, তিনি চার্চগেট রেলস্টেশনের নিকটবর্তী ফুটপাতে বাস করা পথশিশুদের একজন হিসাবে সেখানে বাস করেন।
১৯৮৮ সালে, বম্বের বস্তিতে থাকাকালীন সময়ে, আট বছর বয়সে, তিনি মীরা নায়ারের "সালাম বম্বে!" চলচ্চিত্রে কৃষ্ণা নামের একজন পথশিশুর চরিত্যে অভিনয় করেন। এই অভিষেক চলচ্চিত্রের জন্যে ১৯৮৯ সালে শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেছিলেন তিনি। ১৯৯৪ সালে, গৌতম ঘোষ পরিচালিত "পাতং" চলচ্চিত্রে কাজ করার পর, ১৯৯৩ সালে তিনি বেঙ্গালুরুরতে ফিরে আসেন। ২০০৯ সালে যুক্তরাজ্য-ভারত যৌথ প্রযোজিত "স্লামডগ মিলিয়নিয়ার" চলচ্চিত্রের সাফল্যের পরে, বিশেষকরে এটির শিশু অভিনেতাদের জন্যও খ্যাতি লাভের পর, সাইয়েদ বেঙ্গালুরুতে অটোরিকশা চালক হিসাবে চিহ্নিত হয়েছিলেন এবং দ্য টাইমস অব ইন্ডিয়ায় তার একটি সাক্ষাৎকার প্রকাশিত হয়েছিল। ২০১২ সালের মে মাস থেকে তিনি কন্নড় টেলিভিশন সোপ তৈরির প্রযোজনা সংস্থাগুলিতে সহকারী হিসাবে কাজ করছেন। এক প্রতিবেদনে জানা গেছে যে সাইয়েদ ১৮০ পৃষ্ঠার নিজের জীবনের গল্প লিখেছেন, যেটির শিরোনাম "আফটার সালাম বম্বে"।
সুলেমান খান

ডা. সুলেমান খান বাংলাদেশ স্বাধীনতা যুদ্ধে নিহত একজন বাংলাদেশী চিকিৎসক এবং বাংলাদেশে শহীদ হিসেবে বিবেচিত হন। শহীদ বুদ্ধিজীবী দিবস উপলক্ষে বাংলাদেশ ডাকঘর তার ছবিসহ স্মরণীয় পোস্ট জারি করা হয়। 
সুলেমান খান ১৯৪০ সালে পূর্ববাংলা, ব্রিটিশ ভারত, চাঁদপুর জেলার ফরিদগঞ্জ উপজেলায় জন্মগ্রহণ করে। বাবার নাম মো. ইউসুফ খান। মা নূরেননেছা খান। তিনি ১৯৫৫ সালে চাঁদপুর হাসান সরকারি আলী উচ্চ বিদ্যালয় থেকে এসএসসি এবং ১৯৫৮ সালে কুমিল্লা ভিক্টোরিয়া কলেজের এইচএসসি শেষ করেন। ১৯৬৭ সালে তিনি ঢাকা মেডিকেল কলেজ থেকে এমবিবিএস সম্পন্ন করেন এবং কলেজে ইন্টার্নশীপের মেয়াদ শেষ করেন। শামসুন্নাহারের সাথে বিবাহ বন্ধনে আবদ্ধ হন তিনি। তার ভাই বাংলাদেশের প্রখ্যাত চিত্রশিল্পী হাশেম খান।
সুলেমান খান উনসত্তর পর্যন্ত ঢাকা মেডিকেল কলেজে ইন্টার্নি ডাক্তার হিসেবে কাজ করার পর তিনি টঙ্গী জুট মিলের আবাসিক চিকিৎসক হিসেবে নিযুক্ত হন। টঙ্গীতে কাজ করার পাশাপাশি বিকেলে গোপীবাগে রাশেদ মেডিকেল নামে একটি ফার্মেসিতেও বসতেন। তিনি কমিউনিস্ট পার্টি ও সংস্কৃতি গ্রুপ উদীচির সদস্য ছিলেন। ১৯৬৯ সালে তিনি ঢাকায় অবস্থিত সাহিত্য ও সাংস্কৃতিক সংগঠন তারঙ্গা প্রতিষ্ঠা করেন। তিনি ১৯৬৯ পূর্ব পাকিস্তানের গণ বিদ্রোহে অংশ নেন। তার সম্পাদিত এবং প্রকাশিত বাঙালি "সাপ্তাহিক পৃথিবী" প্রকাশ হতো। 
বাংলাদেশ মুক্তিযুদ্ধ শুরু হওয়ার পর, সুলেমান তার পরিবারের সাথে ঢাকার বাইরে চলে যান। তিনি চাঁদপুর জেলায় পাকিস্তানি সেনাবাহিনী কর্তৃক বহিস্কারকৃত বুলেট দ্বারা আহতদের প্রাথমিক সহায়তা প্রদান করেছিলেন। তিনি মুসলিম লীগের সাথে দ্বন্দ্বের সম্মুখীন হন, যা মুক্তি বাহিনীর সদস্যদের জন্য বাংলাদেশ আওয়ামী লীগ কর্তৃক পাঠানো সরবরাহ লুট করেছিল। মধ্যস্থতার মাধ্যমে সরবরাহ সরবরাহ করার চেষ্টা করে খান। 
১৯৭১ সালের ২৪ এপ্রিল সুলেমান খানের বাড়িতে পাকিস্তান বাহিনী হামলা করে তাকে, তার ছোট ভাই এবং তার মাকে আহত করে। চিকিৎসার জন্য চাঁদপুরে যাওয়ার পথে তিনি মারা যান। তাকে ফরিদগঞ্জ উপজেলার পারিবারিক কবরস্থানে দাফন করা হয়। ১৯৯৬ সালের ১৪ ডিসেম্বর শহীদ বুদ্ধিজীবী দিবস উপলক্ষে বাংলাদেশ ডাকঘর তার ছবিসহ স্মরণীয় পোস্ট জারি করে। 
সুলেমানকে হত্যার ঘটনা সম্পর্কে ছোট ভাই শিল্পী হাশেম খান লিখেছেন,
"‘...দরজা ভেঙ্গে ওরা ঘরে ঢুকল। [...] একজনের হাতে রাইফেল বাগিয়ে ধরা। তার মুখে মুখোশ। সে ধমক দিয়ে মনসুরকে বলল, টাকা দে। টর্চ হাতে অন্য ডাকাত টর্চটা ঘুরিয়ে বড় ভাইয়ের দিকে স্থির করে রাখল। তারপর রাইফেলের গোড়া ধরে রাইফেলটাও তাঁর দিকে ঘুরিয়ে দিতে দিতে বলল এই ‘দুগা না অন্য দুগা’। অর্থাৎ আমার কথা ও ডাক্তারের কথা বলা হচ্ছে। তারপরই ফিসফিসিয়ে রাইফেলধারীকে বলল, এ ডাক্তার, এটাই ডাক্তার। বড় ভাই উঠে দাঁড়ালেন এবং বললেন, টাকা দিচ্ছি, কিন্তু মেয়েদের...। তার কথা শেষ হলো না। রাইফেল গর্জে উঠল। ওরা দাদাকে গুলি করেছে। আমাকেও। প্রচণ্ড আঘাতে হুমড়ি খেয়ে আমি পড়ে গেলাম বিছানায়।’" (স্মৃতি: ১৯৭১, প্রথম খণ্ড, প্রথম প্রকাশ ১৯৮৮, সম্পাদনা রশীদ হায়দার)
লুৎফুল হাই সাচ্চু

<nowiki> </nowiki>অ্যাডভোকেট লুৎফুল হাই সাচ্চু ছিলেন বাংলাদেশ আওয়ামী লীগের রাজনীতিবিদ এবং ব্রাহ্মণবাড়িয়া -৩ থেকে নির্বাচিত সংসদ সদস্য। মুক্তিযুদ্ধের গেরিলা উপদেষ্টা।
তিনি ১৯৪০ সালে ব্রাহ্মনবাড়ীয়ার রামরাইল ইউনিয়নের মোহাম্মদপুর/সোহাতা গ্রামে জন্মগ্রহণ করেন। তার পিতা প্রয়াত আব্দুল হাই পূর্ব বাংলার প্রথম শ্রেণির ম্যাজিস্ট্রেট ছিলেন।
লুৎফুল হাই সাচ্চু ১৯৭০ সালের নির্বাচনে গণপরিষদের সদস্য নির্বাচিত হন। ১৯৭২ সালে ব্রাহ্মণবাড়িয়া মহকুমা আওয়ামী লীগের সাধারণ সম্পাদক নির্বাচিত হন। মৃত্যুর আগ পর্যন্ত তিনি জেলা আওয়ামী লীগের সভাপতির দায়িত্ব পালন করেন।
তিনি মুক্তিযুদ্ধের ২ ও ৩নং সেক্টরের মুক্তিবাহিনীর গেরিলা উপদেষ্টা হিসাবে বাংলাদেশ মুক্তিযুদ্ধে অংশ নিয়েছিলেন।
২০০৮ সালে নবম জাতীয় সংসদ নির্বাচনে ব্রাহ্মণবাড়িয়া -৩ থেকে বাংলাদেশ আওয়ামী লীগের প্রার্থী হিসাবে সংসদ সদস্য নির্বাচিত হয়েছিলেন। তিনি বাণিজ্য মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। ব্রাহ্মণবাড়িয়া জেলা আওয়ামী লীগের সভাপতি ছিলেন তিনি। 
লুৎফুল হাই সাচ্চু ২২ নভেম্বর ২০১০ সালে রাজধানীর অ্যাপোলো হাসপাতালে মারা যান।
রাশেদ সোহরাওয়ার্দী

রাশেদ সোহরাওয়ার্দী একজন ব্রিটিশ অভিনেতা ও লেখক ছিলেন যিনি "ডক্টর হু" (১৯৬৮), "জিন্নাহ" (১৯৯৮) ও "লিজেন্ড" (২০১৫) চলচ্চিত্রে অভিনয়ের জন্য পরিচিত। তিনি রবার্ট অ্যাশবি নামেও পরিচিত ছিলেন।
রাশেদ সোহরাওয়ার্দী ছিলেন হোসেন শহীদ সোহরাওয়ার্দী ও ভেরা আলেক্সান্দ্রভনা ট্রিসেঙ্কোর সন্তান। তিনি পড়াশোনা করেছেন চার্টার হাউস অক্সফোর্ড এবং লন্ডন বিশ্ববিদ্যালয়ে। তিনি রয়েল একাডেমি অব ড্রামাটিক আর্ট থেকে পড়াশোনা করে অভিনয় পেশায় যোগ দেন। তিনি মুক্তিযুদ্ধের সময় বাংলাদেশের স্বাধীনতার পক্ষে ছিলেন। তিনি ১৯৭১ সালের ৭ অক্টোবর বাংলাদেশের স্বাধীনতা যুদ্ধের প্রতি তার সমর্থনের কথা জানিয়ে অস্থায়ী সরকারের প্রধানমন্ত্রী তাজউদ্দীন আহমদের নিকট একটি পত্র লেখেন যা পরবর্তীতে সংবাদপত্রে প্রকাশিত হয়।
রাশেদ সোহরাওয়ার্দী ২০১৯ সালের ৭ ফেব্রুয়ারি ৭৯ বছর বয়সে মৃত্যুবরণ করেন।
নকিয়া ৬৬০০

নোকিয়া ৬৬০০, একটি স্মার্টফোন যা ১৬ই জুন ২০০৩-এ নোকিয়া কর্তৃক প্রবর্তিত হয়েছিল, এটি নোকিয়া দ্বারা প্রবর্তিত এখন পর্যন্ত সর্বাধিক উন্নত পণ্য ছিল এবং এটি সিম্বিয়ান এস৬০ এ চলে। এটিতে একটি ভিজিএ ক্যামেরা, একটি সঙ্গীত প্লেয়ার এবং ভিডিও প্লেয়ার, ব্লুটুথ এবং মেমরি কার্ডের মাধ্যমে বর্ধিত স্টোরেজ বৈশিষ্ট্যযুক্ত এটি করা দ্বিতীয় নন-যোগাযোগকারী হিসাবে । মডেলটি এখনও বিশ্বের অনেক জায়গায় ব্যবহার করা হচ্ছে এবং এটি একটি টেকসই পণ্য হিসাবে প্রমাণিত হয়েছে। অনেক ব্যবহারকারী এটি ট্রেন্ড সেটার ফোন হিসাবে বিবেচিত যা এটি তার প্রস্তুতকারকের জন্য একটি উজ্জ্বল মাইলফলক হিসাবে প্রমাণিত। ফোনগুলির সাথে বিভ্রান্ত হওয়া উচিত নয় যা ২০০৫ এর নকিয়া ৬৬২০ ৬৬০০ এর মতো মার্কিন যুক্তরাষ্ট্রে বাজারে এসেছিল।
ইন্টিগ্রেটেড (ভিজিএ 640x480) ক্যামেরা অডিও সমর্থন সহ ভিডিও রেকর্ডার (95 কেবি পর্যন্ত রেকর্ডস - 9 থেকে 27 সেকেন্ড পর্যন্ত - বিল্ট-ইন রেকর্ডার অ্যাপ্লিকেশন সহ) স্ট্রিমিং ভিডিও এবং অডিও ব্লুটুথ এবং আইআরডিএ সহ ওয়্যারলেস সংযোগ tivity 6 এমবি অভ্যন্তরীণ মেমরি অতিরিক্ত ব্যবহারকারীর মেমরি এবং অ্যাপ্লিকেশনগুলির জন্য এমএমসি কার্ড স্লট জাভা এমআইডিপি 2.0 এবং সিম্বিয়ান (সিরিজ 60) অ্যাপ্লিকেশন পিসি স্যুট এবং আইসিঙ্কের মাধ্যমে পিসির সাথে ডেটা সিঙ্ক্রোনাইজেশন জিএসএম E900 / 1800/1900 নেটওয়ার্কগুলিতে ত্রি-ব্যান্ড অপারেশন অতিরিক্ত বৈশিষ্ট্য: এআরএম সামঞ্জস্যপূর্ণ (এআরএম 4 টি আর্কিটেকচার) সিম্বিয়ান অপারেটিং সিস্টেম 7.0 এস সিপিইউ 104 মেগাহার্টজ এ চলছে 176x208 (65,536 রঙ) টিএফটি প্রদর্শন 5-ওয়ে জোস্টিক নেভিগেশন ইন্টারনেট / ডাব্লুএপি অ্যাক্সেসের জন্য এইচএসসিএসডি এবং জিপিআরএস যদিও নোকিয়া ৬৬২০ ৬৬০০ এর প্রাথমিক ব্যাচগুলি স্থিতিশীল ছিল না, পরে সিস্টেম সফ্টওয়্যার আপগ্রেডগুলি পরিস্থিতি সংশোধন করেছে। জাভা এবং ইপোক (* .সিস) ইনস্টলারগুলির মাধ্যমে ফোনে এমপি 3 এবং মাল্টিমিডিয়া প্লেয়ার, গেমস, ওয়েব ব্রাউজার, অফিস স্যুট এবং জিইউআই থিমের মতো তৃতীয় পক্ষের সফ্টওয়্যারগুলির বিস্তৃত সমর্থনকে সমর্থন করার ক্ষমতা রয়েছে। জিইউআই থিমগুলি ফ্রি নোকিয়া সিম্বিয়ান থিম স্টুডিও ব্যবহার করে তৈরি করা যেতে পারে। কালো এবং সাদা এবং পূর্ণ কালো: এই দুটি রঙের স্কিমে মডেলটি সাধারণ মানুষের কাছে প্রকাশিত হয়েছিল। অতিরিক্ত রঙীন স্কিমগুলি (নীল এবং সাদা, গোলাপী) প্রচারমূলক উদ্দেশ্যে তৈরি করা হয়েছিল।
শিক্ষা প্রযুক্তি

শিক্ষা প্রযুক্তি বা শিক্ষাবিষয়ক প্রযুক্তি হলো হার্ডওয়্যার, সফটওয়্যার এবং শিক্ষাগত তাত্ত্বিক দিক ব্যবহার করে অনুশীলন ও শিখন সহজ করা। শিখন তত্ত্ব, কম্পিউটার ভিত্তিক প্রশিক্ষণ, অনলাইন শিখন, যেখানে মোবাইল প্রযুক্তি ব্যবহার করা হয়, এম- লার্নিং সহ বিভিন্ন ক্ষেত্রকে অন্তর্ভুক্ত করা বোঝায়। শিক্ষাবিষয়ক প্রযুক্তির বৌদ্ধিক এবং প্রযুক্তিগত বিকাশের বর্ণনা দেওয়ার জন্য বেশ কয়েকটি বিযুক্ত বিষয় রয়েছে:
শিক্ষা যোগাযোগ এবং প্রযুক্তি সংস্থা(এ ই সি টি) শিক্ষাবিষয়ক প্রযুক্তিকে সংজ্ঞায়িত করেছে যে, "প্রযুক্তিগত প্রক্রিয়া এবং সম্পদের সঠিকভাবে তৈরি, ব্যবহার এবং ব্যবস্থাপনার দ্বারা শিখনে সহায়তা করা এবং দক্ষতা বৃদ্ধি করার শিক্ষা এবং নৈতিক অনুশীলন "। " শিখন প্রক্রিয়া এবং সম্পদের নকশা, উন্নয়ন, ব্যবহার, ব্যবস্থাপনা এবং মূল্যায়নের তত্ত্ব এবং অনুশীলন " নির্দেশনাগত প্রযুক্তি হিসেবে উল্লেখ করা হয়েছে।যেমন, শিক্ষাবিষয়ক প্রযুক্তি সমস্ত বৈধ এবং নির্ভরযোগ্য প্রয়োগিক শিক্ষা বিজ্ঞানকে বোঝায়, যেমন সরঞ্জাম, পাশাপাশি প্রক্রিয়া এবং পদ্ধতি যা বৈজ্ঞানিক গবেষণা থেকে প্রাপ্ত, এবং প্রদত্ত প্রসঙ্গে তাত্ত্বিক, সমাধান বা অনুসন্ধানমূলক প্রক্রিয়াগুলি বোঝায়: এটি অগত্যা বাস্তবিক প্রযুক্তি বোঝায় না। শিক্ষাবিষয়ক প্রযুক্তি হলো প্রযুক্তিটিকে শিক্ষায় একীভূত করার প্রক্রিয়া যা আরও বেশি বৈচিত্র্যময় শিক্ষার পরিবেশ এবং শিক্ষার্থীদের কীভাবে প্রযুক্তি ব্যবহার করতে হয় সেইসাথে তাদের সাধারণ দায়িত্বগুলি শেখার উপায়কে উৎসাহ দেয়।
বাহাই নির্যাতন

বিভিন্ন দেশে বাহাইদের উপর অত্যাচারের ঘটনা ঘটে, বিশেষত ইরানে ,যেখানে বাহাই বিশ্বাসের সূচনা হয়েছিল এবং বিশ্বের বৃহত্তম বাহাই জনগোষ্ঠী অবস্থিত। মুহাম্মদের নবুওয়াতের চূড়ান্ততা এবং গতানুগতিক ইসলামি বিশ্বাসের কিছু ধারণার সাথে সমার্থক কিন্তু ভিন্ন হওয়ায় বাহাইদের উপর নিপীড়নের সূত্রপাত হয়। 
অনেকেই বাহাদেরকে ইসলাম থেকে ধর্মত্যাগী হিসাবে দেখে এবং কিছু ইসলামপন্থীর মতে এর সাজা হিসেবে বাহাইদের অবশ্যই অনুতাপ এবং মৃত্যুর মধ্যে বেছে নিতে হবে।
১৯২৫ সালে মিশর প্রথম ইসলামী রাষ্ট্র হয়ে উঠার পর রাষ্ট্রীয়ভাবে বাহাইকে ইসলাম হতে পৃথক ও একটি স্বাধীন ধর্ম হিসাবে স্বীকৃতি দেয়।
২০০১ সালের জানুয়ারিতে, দন্ডবিধির ৯৮ (এফ) ("একটি স্বর্গীয় ধর্মের অবমাননা") এবং অন্যান্য সম্ভাব্য অভিযোগের অযুহাতে সোহাগ শহরে ১৮ জন বাহাইকে গ্রেফতার করা হয়েছিল। যাদের মধ্যে অন্তত ১০ জনকে আনুষ্ঠানিকভাবে অভিযুক্ত না হয়েও ১০ মাস ধরে কারাগারে আটকে রাখা হয়েছিল।
আবদুল লতিফ মির্জা

<nowiki> </nowiki>আবদুল লতিফ মির্জা (–৫ নভেম্বর ২০০৭) বাংলাদেশের সিরাজগঞ্জ জেলার রাজনীতিবিদ যিনি পাবনা-৪ ও সিরাজগঞ্জ-৪ আসনের সংসদ সদস্য ছিলেন।
আবদুল লতিফ মির্জা মুক্তিবাহিনীর সদস্য ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন।
১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন পাবনা-৪ আসন থেকে সংসদ সদস্য নির্বাচিত হন।
৭ মে ১৯৮৬ সালের তৃতীয় ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি সিরাজগঞ্জ-৪ আসন থেকে সংসদ সদস্য নির্বাচিত হন।
সিরাজগঞ্জ জেলার কামারখন্দ থানাকে কেন্দ্র করে মুক্তিযুদ্ধে পলাশডাঙা যুবশিবির বা লতিফ মির্জা বাহিনী গড়ে ওঠে। পরিচালক ছিলেন আবদুল লতিফ মির্জা। ৭টি রাইফেল ও১৫ জন যোদ্ধা নিয়ে যাত্রা শুরু করলেও এক সময় অস্ত্র সংখ্যা ১০হাজার এবং যোদ্ধা সংখ্যা ৮ হাজারের বেশি উন্নীত হয়।
মূলত সিরাজগঞ্জ ,বগুড়া, নাটোর, রাজশাহী, পাবনায় লতিফ মির্জা বাহিনী যুদ্ধ করতো।
চলনবিলের বিস্তীর্ণ এলাকা ছিলো লতিফ মির্জা বাহিনীর শক্ত ঘাঁটি। লতিফ মির্জা বাহিনীর উল্লেখযোগ্য যুদ্ধ হচ্ছে কাশিনাথপুর ডাব বাগানের যুদ্ধ, ইটনা যুদ্ধ, ফরিদপুর থানা যুদ্ধ,সাঁথিয়া যুদ্ধ।
আবদুল লতিফ মির্জা ৫ নভেম্বর ২০০৭ সালে মৃত্যুবরণ করেন।
বাহাই নীতিমালা

বাহাই নীতিমালা হলো বাহাই বিশ্বাসে ব্যবহৃত আইন ও অধ্যাদেশ এবং বাহ্যিক অনুশীলনের একটি মৌলিক অংশ।
বাহাই বিশ্বাসের শিকড় হলো বেবধর্ম, যা ১৯৯০ সালের মাঝামাঝি সময়ে পার্সিয়ায় শুরু হয়েছিল।
প্রার্থনার আমলটি ব্যক্তিগত শৃঙ্খলার জন্য বাহাই আইনগুলির মধ্যে অন্যতম গুরুত্বপূর্ণ একটি আইন এবং বাহাইদেরকে প্রতিদিন প্রার্থনা করার নির্দেশ দেওয়া হয়েছে। বাহাইবাদে প্রার্থনা দুটি স্বতন্ত্র ধরনের সমন্বয় করে, এর একটি হলো বাধ্যতামূলক প্রার্থনা এবং অপরটি হলো ভক্তিপূর্ণ বা সাধারণ প্রার্থনা।
উপবাসের সময়কালে ২ মার্চ থেকে ২০ শে মার্চ পর্যন্ত ১৫ থেকে ৭০ বছর বয়সী সুস্থ ও সবল বাহাইদের খাওয়া-দাওয়া থেকে নির্দিষ্ট সময়ব্যাপী বিরত থাকতে হবে। ভ্রমণকারী, অসুস্থ, গর্ভবতী, সেবিকা, রজঃস্বলা নারী বা ভারী শ্রমে নিযুক্ত ব্যক্তিদের উপবাস না করলেও চলবে। বাহাই বিশ্বাসে উপবাস একটি আধ্যাত্মিক ভক্তি কিন্তু বাধ্যতামূলক জবরদস্তি নয়।
রায়হান রাফী

রায়হান রাফী (জন্ম: ৩ মার্চ ১৯৭৯) একজন বাংলাদেশী চলচ্চিত্র পরিচালক ও চিত্রনাট্যকার। আবদুল আজিজ প্রযোজিত এবং জাজ মাল্টিমিডিয়ার ব্যানারে তার প্রথম "পোড়ামন ২" (২০১৮) চলচ্চিত্রের জন্য তিনি সবচেয়ে বেশি পরিচিত।
রায়হান রাফী জন্ম ৩ মার্চ ১৯৭৯ সালে সিলেটের ফাজিলপুরের কুমারপাড়ায়। তার পিতা মৃত সিরাজ উদ্দিন চৌধুরী বিমানবাহিনীর অবসরপ্রাপ্ত কর্মকর্তা।
রাফীর পরিচালিত প্রথম চলচ্চিত্র হল "পোড়ামন ২" (২০১৮)। এই চলচ্চিত্রের প্রধান তারকা অভিনেতা ছিলেন সিয়াম আহমেদ ও পূজা চেরি অভিনীত চলচ্চিত্রটি বছরের শ্রেষ্ঠ চলচ্চিত্র অভিনেতা ও শ্রেষ্ঠ চলচ্চিত্র অভিনেত্রীসহ মোট চারটি মেরিল প্রথম আলো পুরস্কার অর্জন করেছিল। একই বছর তিনি সিয়াম ও পূজাকে নিয়ে "দহন" নামের আরেকটি চলচ্চিত্র নির্মাণ করেন। বাংলাদেশের তরুণ শ্রোতাদের কাছ থেকে তিনি বিপুল সাড়া ফেলেছিলেন। তিনি ২০১৯ সালে দুইটি নতুন চলচ্চিত্র পরিচালনা করছেন। চলচ্চিত্র গুলির নাম "স্বপ্নবাজি" এবং "পরান"।
</div>